b'\n_START_ARTICLE_\nElektrisk batteri\n_START_SECTION_\nBlybatterier\n_START_PARAGRAPH_\nBlybatterier er robuste og hovedsakelig brukt til motorstart for kj\xc3\xb8ret\xc3\xb8y som bil, b\xc3\xa5t, fly og motorsykkel._NEWLINE_I forbrukerelektronikk som b\xc3\xa6rbare datamaskiner og mobiltelefoner, er litium-ion-batterier nesten ener\xc3\xa5dende p\xc3\xa5 grunn av h\xc3\xb8y kapasitet og lav vekt. Disse batteriene er \xc3\xb8mfintlige for feil behandling og inkluderer derfor elektronisk intelligens i batteripakken eller laderen for \xc3\xa5 overv\xc3\xa5ke og kontrollere ladning og utladning. Feil behandling kan medf\xc3\xb8re intern kortslutning med ekstrem hurtig utladning i form av varme. Dette kan i verste fall utl\xc3\xb8se brann eller eksplosjon. _NEWLINE_Blybatterier bruker flytende svovelsyre som elektrolytt, og er dermed det eneste batteriet der elektrolytten er en separat komponent. Ladningstilstanden til et batteri kan ansl\xc3\xa5s ved hjelp av en s\xc3\xa5kalt syrem\xc3\xa5ler, som er et hydrometer, hvis batteriet er utstyrt med skrukorker for hver celle. Elektrolyttens egenvekt p\xc3\xa5virkes av ladetilstanden. _NEWLINE_Polene p\xc3\xa5 et blybatteri best\xc3\xa5r av blydioksid (PbO\xe2\x82\x82\xe2\x82\x8e og metallisk bly (Pb). Elektrolytten er svovelsyre (H\xe2\x82\x82SO\xe2\x82\x84). Under utladningen vandrer sulfationene (SO\xe2\x82\x84\xc2\xb2\xe2\x81\xbb) til elektrodene. Under oppladning blir prosessen reversert.\n_START_SECTION_\nSulfatering\n_START_PARAGRAPH_\nUnder utladning danner sulfationene en finkrystallisert struktur. Hvis dette laget blir liggende lenge, vil krystallene \xc3\xb8ke i volum og delvis isolere den interne str\xc3\xb8mveien. Krystallene er vanskelige \xc3\xa5 ta bort.\n_START_SECTION_\nLading og utladning\n_START_PARAGRAPH_\n\xc3\x85pne blybatterier er relativt uf\xc3\xb8lsomme for ladeprosessen. De lades vanligvis med en konstantspenningslader. Ladingen skjer ved at en har en spenningskilde som gir en konstant spenning, samt en maksimal str\xc3\xb8m. Ved starten av ladingen er str\xc3\xb8mmen den begrensende faktor, n\xc3\xa5r batterispenningen har n\xc3\xa5dd den spenning som laderen er innstilt p\xc3\xa5 begynner str\xc3\xb8mmen \xc3\xa5 synke. _NEWLINE_Dersom spenningen ved lading tillates \xc3\xa5 \xc3\xb8ke, g\xc3\xa5r den tilf\xc3\xb8rte energien i stedet til dannelse av hydrogengass og oksygengass, ogs\xc3\xa5 kalt knallgass. Dette forbruker vannet i cellen. Normal spenning for en lader for et 12-volts blybatteri er p\xc3\xa5 14,4\xc2\xa0V. denne spenningen gjelder for romtemperatur (+20 C).\n_START_SECTION_\nNikkel-kadmium (NiCd)\n_START_PARAGRAPH_\nNikkel-kadmium-celler ble sv\xc3\xa6rt popul\xc3\xa6re da de f\xc3\xb8rst ble tilgjengelige. De kunne gjenlades og kjemien var kapslet som hos prim\xc3\xa6rceller. Dette gjorde dem velegnet for bruk i mobiltelefoner siden lading er billigere enn nykj\xc3\xb8p. NiCd-batterier har kalilut som elektrolytt, og har en cellespenning p\xc3\xa5 1,2\xc2\xa0V. NiCd celler plages av spenningsdepresjon om de gjentatte ganger overlades. Den s\xc3\xa5kalte minneeffekten som gj\xc3\xb8r at de mister kapasitet n\xc3\xa5r de lades uten \xc3\xa5 v\xc3\xa6re helt utladet f\xc3\xb8rst, er fullstendig ubegrunnet. NiCd batteriet har derimot godt av kladdlading \xe2\x80\x93 s\xc3\xa5fremt det ikke overlades hver gang. Dette er ofte tilfellet med billige celler og/eller billige ladere.\n_START_SECTION_\nLading\n_START_PARAGRAPH_\nNiCd-batterier m\xc3\xa5 lades med omtanke fordi det er mulig \xc3\xa5 overlade dem. Hvis batteriet lades videre n\xc3\xa5r det alt er fullt, vil den tilf\xc3\xb8rte energien g\xc3\xa5 over til varme i stedet for til kjemisk energi. Dette sliter p\xc3\xa5 systemet, og batteriet eldes fortere. Intelligente ladeapparater for NiCd-batterier kan enten sjekke cellenes temperaturstigning eller f\xc3\xb8lge med i sm\xc3\xa5 endringer i cellens spenning for \xc3\xa5 bestemme tidspunktet for \xc3\xa5 avbryte ladningen.\n_START_SECTION_\nNikkel-metallhydrid (NiMh)\n_START_PARAGRAPH_\nNikkel-metallhydridbatteriene kom i kj\xc3\xb8lvannet av NiCd, og har ogs\xc3\xa5 en cellespenning p\xc3\xa5 1,2\xc2\xa0V. Det har ikke en uttalt memoryeffekt, men er kresen p\xc3\xa5 god behandling ved lading og utlading for langt liv. Kapasiteten er langt h\xc3\xb8yere enn for NiCd for samme st\xc3\xb8rrelse. I kulde avtar kapasiteten vesentlig.\n_START_SECTION_\nLitium-ion\n_START_PARAGRAPH_\nDisse batteriene, ofte kalt Li-ion-batterier (LIB), er ofte brukt i moderne elektronikk. Cellespenningen er hele 3,7\xc2\xa0V, avhengig av type._NEWLINE_Litium-ion-batteriet er oppladbart. _NEWLINE_Batteritypen er f\xc3\xb8lsomme for feil behandling, det er en ikke ubetydelig fare for brann om batteriene feilbehandles. En brann i en LiIon celle kan i praksis ikke slukkes, da cellen inneholder b\xc3\xa5de oksidasjons middel og sterkt brennbar elektrolytt. Store mengder vann eller annen ikke brennbar veske, er eneste virksomme middel. Det slukker ikke den cellen som brenner men brannen hindres i \xc3\xa5 spre seg ved at de \xc3\xb8vrige cellene i et batteri ikke blir s\xc3\xa5 varme at de antenner. _NEWLINE_Det meldes til stadighet om at forskjellige firmaer har/er i ferd med \xc3\xa5 utvikle LiIon batterier som har en levetid p\xc3\xa5 10 tusenvis av sykler. Det er helt riktig at det forskes p\xc3\xa5 dette, men enn\xc3\xa5 er ingen produkter kommersialisert._NEWLINE_Verdens st\xc3\xb8rste LIB (per desember 2017) ble bygd av Tesla og installert i S\xc3\xb8r-Australia i 2017. Den har en kapasitet p\xc3\xa5 100 mega-watt.\n_START_SECTION_\nElektrisk komponent\n_START_PARAGRAPH_\nSelv om elektrolytten i et batteri er en god leder, som elektrodene ogs\xc3\xa5 er det, inneholder batteriet dog en liten elektrisk motstand (resistans). Dens st\xc3\xb8rrelse kan lett m\xc3\xa5les ved \xc3\xa5 belaste batteriet med en kjent str\xc3\xb8m et \xc3\xb8yeblikk, og samtidig m\xc3\xa5le hvor mye spenningen gir etter n\xc3\xa5r str\xc3\xb8mmen g\xc3\xa5r. R=dU/I gir resistansen i ohm, hvor dU er spenningsendringen i volt og I str\xc3\xb8mmen i ampere._NEWLINE_Stoffene i elektrodene bestemmer prim\xc3\xa6rt spenningen til batteriet enten det er fullt eller tomt. Det er problematisk \xc3\xa5 m\xc3\xa5le ladningstilstanden for et batteri fordi spenningen er noenlunde konstant helt til batteriet er tomt. Det som varierer mest med ladetilstanden er den indre motstanden. Den er noenlunde lav gjennom levetiden, men stiger enormt n\xc3\xa5r batteriet er n\xc3\xa6r ved \xc3\xa5 bli t\xc3\xb8mt.\n_START_SECTION_\nParallellkobling og seriekobling\n_START_PARAGRAPH_\nFlere celler i et batteri kan koples i serie eller i parallell. Disse koblingene gir forskjellig egenskaper._NEWLINE_Parallellkoblingen betyr at den positive polen av alle cellene kobles sammen, og de negative polene av alle cellene kobles sammen. Et slikt batteri gir samme spenning som en enkelt celle, men kan levere str\xc3\xb8m i lengre tid (like mange ganger mere energi som antallet celler). En lykt som har fire parallellkoblede celler vi ikke lyse sterkere enn en lykt som bare har en, men den vil lyse fire ganger s\xc3\xa5 lenge._NEWLINE_Med en seriekobling er cellene koblet etter hverandre slik at den positive polen p\xc3\xa5 en celle er koblet til den negative polen p\xc3\xa5 neste celle. Dette gir batterispenning tilsvarende spenningen for en celle ganger med antall celler. Dette gir en h\xc3\xb8yere spenning og energi, men batteriets levetid tilsvarer til den som en enkel celle kan yte. I en lykt som har fire seriekoblede celler vil lysp\xc3\xa6ra f\xc3\xa5 fire ganger s\xc3\xa5 sterk str\xc3\xb8m som i en lykt som bare har en celle og p\xc3\xa6ra vi lyse kraftigere (dersom den t\xc3\xa5ler spenningen), men vil ikke lyse lengre enn en lykt med en enkelt celle vil lyse._NEWLINE_En potensiell ulempe med parallellkobling er at hvis cellene har ulik spenning vil det g\xc3\xa5 en utjevnende str\xc3\xb8m mellom cellene. Parallellkopling tilr\xc3\xa5s bare for celler som har samme merke og historie. N\xc3\xa5r en starter opp en bil kan en m\xc3\xa5le at spenningen over bilbatteriet faller. Er batteriet d\xc3\xa5rlig faller spenningen drastisk. Den indre motstanden \xc3\xb8ker n\xc3\xa5r batteriet eldes og ved synkende temperatur.\n_START_SECTION_\nInnlevering av brukte batterier\n_START_PARAGRAPH_\nI Norge kan man, av milj\xc3\xb8messige hensyn, levere brukte batterier gratis hos enhver forhandler som selger den aktuelle batteritypen, uten krav om nykj\xc3\xb8p. Brukte batterier kan i Norge ogs\xc3\xa5 leveres inn til kommunale mottak for farlig avfall. Det er forskjellige ordninger for mottak av farlig avfall i de ulike kommunene.'